Higi voolas, pluus oli läbimärg. Sinine pilv hakkas metsa kohalt lähenema. Ribistas natuke seenevihma ja kaugemal paugutas pikne. Kärbsed ründasid. Pingutasin veel veidi. Äike kadus eemale ja meile ei jõudnudki. Ju ta siis Järva- ja Virumaale suundus, kus õhtul kuuldavasti paksu pahandust tegi. Kütsin kodus sauna ja käisin laval vihtlemas. Duši all niisama higi mahapesemine pole üldsegi võrreldav korraliku saunaskäiguga. Hoopis teine olemine -  keha hingab jälle.